Маргарыта Паўлаўна Ворыхава

Маргарыта Паўлаўна Ворыхава (нар. ) — беларуская грамадская і палітычная дзяячка. Сустаршыня Бюро Кансультатыўнай рады па моладзі Савета Еўропы з 2024 года. Прадстаўніца па моладзевай палітыцы Аб’яднанага пераходнага кабінета Беларусі з 2024 года. Чаліца Каардынацыйнай рады 3-га склікання.

 Біяграфія 
Жыла ў Полацку, пазней пераехала ў Мінск. Два гады вучылася на факультэце эканомікі і менеджменту Беларускага дзяржаўнага эканамічнага ўніверсітэта. Вымушана з’ехаць з Беларусі ў 2021 годзе з прычыны пагрому грамадскіх арганізацый. У 2022 годзе працавала праектнай менеджаркай у маркетынгавым агенцтве ў Тбілісі. Год вучылася ў Еўрапейскім гуманітарным універсітэце па кірунках міжнароднай эканоміцы і палітыцы. Пасля працавала ў IT-кампаніі.

 Грамадска-палітычная дзейнасць 
Удзельнічала ў дзейнасці  і Задзіночання беларускіх студэнтаў. Прэзідэнт Беларускай Нацыянальнай моладзевай рады «Рада». Прадстаўляла «Раду» ў кантактнай групе Савета Еўропы і ў Кансультатыўнай радзе Еўрапейскага Саюза.

29 красавіка 2024 года абраная сустаршынёй Бюро Кансультатыўнай рады па моладзі Савета Еўропы.

У 2023 годзе перайшла працаваць у Офіс Святланы Ціханоўскай. 6 жніўня 2023 года стала дарадцай Святланы Ціханоўскай па моладзевай палітыцы і студэнцтве.

Праз удзел у выбарах у Каардынацыйную раду ў 2024 годзе яе выбарчы спіс «Моладзевы наступ» быў прызнаны рэжымам Лукашэнкі экстрэмісцкім фармаваннем, а супраць яе была ўзбуджаная крымінальная справа. Па выніках галасавання прайшла дэлегатам у Каардынацыйную раду 3-га склікання па спісе «Моладзевага наступу».

4 жніўня 2024 года на канферэнцыі «» анансавана Святланай Ціханоўскай прадстаўніцай Аб’яднанага пераходнага кабінета Беларусі па моладзевай палітыцы.

 Узнагароды 
9 лістапада 2023 года ў Бруселі атрымала прэмію «Маладая жанчына Еўропы 2023».

 Сям’я 
Маці – Інэса Ворыхава. У сувязі з палітычнай дзейнасцю дачкі арыштавана 30 лістапада 2023 года на 15 дзён.

 Крыніцы 

Катэгорыя:Эмігранты з Беларусі
Катэгорыя:Палітычныя эмігранты
Катэгорыя:Жанчыны-палітыкі Беларусі
Катэгорыя:Выпускнікі Еўрапейскага гуманітарнага ўніверсітэта
Катэгорыя:Выпускнікі БДЭУ
Катэгорыя:Вікіпедыя:Біяграфіі сучаснікаў
Катэгорыя:Вікіпедыя:Артыкулы з крыніцамі з Вікіданых
Катэгорыя:Нарадзіліся ў 2001 годзе
Катэгорыя:Нарадзіліся 6 чэрвеня
Катэгорыя:Рэпрэсаваныя рэжымам Лукашэнкі
Катэгорыя:Асобы Аб’яднанага пераходнага кабінета Беларусі